Το **Devuan GNU+Linux** (ή απλώς **Devuan**) είναι λειτουργικό σύστημα και διανομή βασισμένη στον πυρήνα Linux. Αποτελεί παρακλάδι της διανομής Debian.

Το κύριο χαρακτηριστικό της διανομής είναι ότι προσφέρει τη δυνατότητα επιλογής συστήματος εκκίνησης ανάμεσα στα sysvinit, runit και OpenRC, σε αντίθεση με το Debian που προσφέρει μόνο το systemd ως προεπιλογή.

Ιστορία
-------

Η κυκλοφορία της έκδοσης Debian 8 αποξένωσε ορισμένους προγραμματιστές και άλλους χρήστες λόγω της υιοθέτησης του συστήματος εκκίνησης systemd ως προεπιλεγμένου και της επακόλουθης κατάργησης της υποστήριξης για άλλα υπάρχοντα συστήματα εκκίνησης. Η πρώτη σταθερή έκδοση της διανομής Devuan δημοσιεύτηκε στις 25 Μαΐου 2017.   

  

Η έκδοση Devuan 2.0.0 *ASCII* κυκλοφόρησε στις 9 Ιουνίου 2018 και η 2.1 *ASCII* κυκλοφόρησε στις 21 Νοεμβρίου 2019. Η έκδοση ASCII παρέχει μια επιλογή από πέντε διαφορετικά περιβάλλοντα επιφάνειας εργασίας κατά την εγκατάσταση (XFCE, Cinnamon, KDE, LXQt, MATE), ενώ πολλοί άλλοι διαχειριστές παραθύρων είναι διαθέσιμοι από τα αποθετήρια. Παρέχει επίσης, κατά την εγκατάσταση, τη δυνατότητα επιλογής του συστήματος εκκίνησης μεταξύ sysvinit και OpenRC και δυνατότητα επιλογής φορτωτή συστήματος μεταξύ GRUB και LILO.

Το Devuan συντηρεί μια τροποποιημένη έκδοση του text-mode προγράμματος εγκατάστασης του Debian για προχωρημένους χρήστες, στο οποίο παρέχει τη δυνατότητα να εγκαταστήσει μόνο δωρεάν λογισμικό εάν το επιλέξει ο χρήστης, ενώ το live usb χρησιμοποιεί επίσης ένα προσαρμοσμένο πρόγραμμα εγκατάστασης γραφικών από το Refracta, ένα παράγωγο του Devuan.

Η έκδοση Devuan 3.0 *Beowulf*, βασισμένη στο Debian 10.4, κυκλοφόρησε στις 3 Ιουνίου 2020. Στη λίστα των υποστηριζόμενων αρχιτεκτονικών προστέθηκε η Ppc64el, ενώ το Runit έγινε πλέον διαθέσιμο ως εναλλακτικό σύστημα εκκίνησης. Τα προγράμματα Eudev και elogind αντικατέστησαν ορισμένες λειτουργίες που παρείχε τοSystemd.

Η έκδοση Devuan 4.0 *Chimaera* κυκλοφόρησε στις 14 Οκτωβρίου 2021. Βασίζεται στο Debian Bullseye (11.1) και τον πυρήνα Linux 5.10.

Ιστορικό εκδόσεων
-----------------

Με βάση την επίσημη ιστοσελίδα:

| Έκδοση | Κωδικό όνομα | Βασίζεται σε | Ημ/νία κυκλοφορίας | Τέλος υποστήριξης |
| --- | --- | --- | --- | --- |
| Παλιά έκδοση, πλέον δεν συντηρείται: 1.0 | Jessie | Debian 8 "Jessie" | 25 Μαΐου 2017 | 1 Ιουλίου 2020 |
| Παλιά έκδοση, πλέον δεν συντηρείται: 2.0 | ASCII | Debian 9 "Stretch" | 9 Ιουνίου 2018 | Άγνωστο |
| Παλιά έκδοση, ακόμη συντηρείται: 3.0 | Beowulf | Debian 10 "Buster" | 3 Ιουνίου 2020 | Άγνωστο |
| Παλιά έκδοση, ακόμη συντηρείται: 4.0 | Chimaera | Debian 11 "Bullseye" | 14 Οκτωβρίου 2021 | Άγνωστο |
| Τρέχουσα σταθερή έκδοση: **5.0** | Daedalus | Debian 12 "Bookworm" | 15 Αυγούστου 2023 | Άγνωστο |
| Μελλοντική έκδοση: 6.0 | Excalibur | Debian 13 "Trixie" | Άγνωστο | Άγνωστο |
| Μελλοντική έκδοση: 7,0 | Freia | Debian 14 "Forky" | Άγνωστο | Άγνωστο |
| *unstable* | Ceres | Debian "Sid" | Rolling release |

**Υπόμνημα:**Παλιά έκδοσηΠαλιά έκδοση, ακόμη συντηρείται**Νεότερη έκδοση**Νεότερη έκδοση προεπισκόπησηςΜελλοντική έκδοση

Πακέτα
------

Η διανομή Devuan έχει δικό της αποθετήριο πακέτων που αντικατοπτρίζει το upstream αποθετήριο της Debian. Τοπικές τροποποιήσεις συμβαίνουν μόνο όταν είναι απαραίτητες για την προσαρμογή των πακέτων σε άλλα συστήματα εκκίνησης πέραν του Systemd. Στα τροποποιημένα πακέτα συμπεριλαμβάνονται τα πακέτα udisks και policykit. Το Devuan αποσκοπεί στο να μιμείται τον τρόπο που λειτουργεί η αντίστοιχη έκδοση του Debian. Το Devuan δεν παρέχει το πακέτο systemd στα αποθετήριά του, αλλά εξακολουθεί να παρέχει τη βιβλιοθήκη libsystemd0 μέχρι να καταργηθούν όλες οι εξαρτήσεις από αυτό.

Το Amprolla είναι το πρόγραμμα που χρησιμοποιείται για τη συγχώνευση πακέτων Debian με πακέτα Devuan. Κατεβάζει πακέτα από το Debian και συγχωνεύει αλλαγές σε πακέτα που έχουν πραγματοποιηθεί από το εγχείρμα Devuan.

Παραπομπές
----------

1. ↑  «Welcome to devuan.org | Devuan GNU+Linux Free Operating System». *Devuan GNU+Linux*. Ανακτήθηκε στις 25 Ιουλίου 2022.
2. ↑  Hoffman, Chris (3 Δεκεμβρίου 2014). «Meet Devuan, the Debian fork born from a bitter systemd revolt». *PCWorld*. Ανακτήθηκε στις 13 Δεκεμβρίου 2014.
3. ↑  Larabel, Michael (28 Νοεμβρίου 2014). «Devuan: Debian Without Systemd». *Phoronix*. Ανακτήθηκε στις 14 Δεκεμβρίου 2014.
4. ↑  Devuan Is Still Moving Along As A Debian Fork Without Systemd - Phoronix
5. ↑  Sharwood, Simon (1 Δεκεμβρίου 2014). «systemd row ends with Debian getting forked». *The Register*. Αρχειοθετήθηκε από το πρωτότυπο στις 1 Δεκεμβρίου 2014. Ανακτήθηκε στις 13 Δεκεμβρίου 2014.
6. ↑  Stahie, Silviu (28 Νοεμβρίου 2014). «Fork Debian Project Announces the Systemd-less OS Devuan». *Softpedia*. Ανακτήθηκε στις 30 Νοεμβρίου 2014.
7. ↑  Wise, Paul (25 Απριλίου 2015). «Debian 8 'Jessie' released». *debian-announce*. Ανακτήθηκε στις 26 Απριλίου 2015.
8. ↑  «Devuan GNU+Linux Free Operating System». *devuan.org*. Αρχειοθετήθηκε από το πρωτότυπο στις 25 Μαΐου 2017.
9. ↑  DistroWatch Weekly, Issue 715, 5 June 2017
10. ↑  Devuan 1.0 Officially Released - Letting Debian Live Without Systemd - Phoronix
11. ↑  «Devuan GNU+Linux Free Operating System».
12. ↑  «Devuan Beowulf 3.0.0 Released: A GNU+Linux Debian Without Systemd». 3 Ιουνίου 2020.
13. ↑  «Devuan releases».
14. ↑  «Devuan build system overview». Αρχειοθετήθηκε από το πρωτότυπο στις 12 Ιανουαρίου 2016. Ανακτήθηκε στις 17 Νοεμβρίου 2015.
15. ↑  «amprolla3».

Εξωτερικοί σύνδεσμοι
--------------------

* Επίσημος ιστότοπος
* Αποθετήριο πηγαίου κώδικα
* Αποθετήριο εκδόσεων
* Το λήμμα Devuan στο DistroWatch